
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 311 

4 Μαρτίου 2015 


ΑΠΟΦΑΣΕΙ Σ 

Αριθ. Υ112 

Ανάθεση αρμοδιοτήτων στον Αναπληρωτή Υπουργό 
Παραγωγικής Ανασυγκρότησης, Περιβάλλοντος και 
Ενέργειας, Ιωάννη Τσιρώνη. 

Ο ΠΡΩΘΥΠΟΥΡΓΟΣ 

Έχοντας υπόψη: 

1. Τις διατάξεις 

α) των άρθρων 41 παρ. 3 και 90 του Κώδικα Νομο¬ 
θεσίας για την Κυβέρνηση και τα Κυβερνητικά όργανα 
που κυρώθηκε με το άρθρο πρώτο του π.δ. 63/2005 
«Κωδικοποίηση της Νομοθεσίας για την Κυβέρνηση και 
τα Κυβερνητικά Όργανα» (Α' 98), 
β) του π.δ. 24/2015 «Σύσταση και μετονομασία Υπουρ¬ 
γείων, μεταφορά της Γενικής Γραμματείας Κοινωνικών 
Ασφαλίσεων» (Α' 20), 

γ) του π.δ. 100/2014 «Οργανισμός του Υπουργείου 
Περιβάλλοντος, Ενέργειας και Κλιματικής Αλλαγής» 
(Α' 167), όπως ισχύει, 

δ) του π.δ. 22/2015 «Διορισμός του Αλέξιου Τσίπρα του 
Παύλου, ως Πρωθυπουργού» (Α' 18), 
ε) του π.δ. 25/2015 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και Υφυ¬ 
πουργών» (Α' 21, διόρθωση σφάλματος Α' 22), 
στ) της Υ5/27.01.2015 απόφασης του Πρωθυπουργού 
«Σύσταση Θέσεων Αναπληρωτών Υπουργών και Υφυ¬ 
πουργών» (Β' 204), 

2. Το γεγονός ότι από τις διατάξεις της απόφασης, 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζει: 

Αρθρο 1 

Στον Αναπληρωτή Υπουργό Παραγωγικής Ανασυγκρό¬ 
τησης, Περιβάλλοντος και Ενέργειας Ιωάννη Τσιρώνη 
ανατίθεται η άσκηση των ακόλουθων αρμοδιοτήτων: 

1. α) από τη Διεύθυνση Διεθνών και Ευρωπαϊκών Δρα¬ 
στηριοτήτων του Τμήματος Ευρωπαϊκών και Διεθνών 
Υποθέσεων Περιβάλλοντος, 
β) των Τμημάτων Επιθεώρησης Περιβάλλοντος του 
Σώματος Επιθεώρησης Περιβάλλοντος, Δόμησης, Ενέρ¬ 
γειας και Μεταλλείων, 

γ) της Γ ενικής Διεύθυνσης Περιβαλλοντικής Πολιτικής 
της Γ ενικής Γ ραμματείας του πρώην Υπουργείου Περιβάλ¬ 


λοντος, Ενέργειας και Κλιματικής Αλλαγής, με το σύνολο 
των Τμημάτων και Υπηρεσιών που υπάγονται σε αυτή 
πλην της Διεύθυνσης Περιβαλλοντικής Αδειοδότησης, 
δ) της Γ ενικής Διεύθυνσης Ανάπτυξης και Προστασίας 
Δασών και Αγροπεριβάλλοντος της Γ ενικής Γ ραμματεί¬ 
ας του πρώην Υπουργείου Περιβάλλοντος, Ενέργειας 
και Κλιματικής Αλλαγής, με το σύνολο των υπαγόμενων 
σε αυτή Υπηρεσιών, 

ε) της Γ ενικής Γ ραμματείας Χωρικού Σχεδιασμού και 
Αστικού Περιβάλλοντος του πρώην Υπουργείου Περι¬ 
βάλλοντος, Ενέργειας και Κλιματικής Αλλαγής με το 
σύνολο των υπαγόμενων σε αυτή Υπηρεσιών, οι οποίες 
ασκούνται από κοινού με τον Υπουργό, 
στ) της Ειδικής Γραμματείας Υδάτων του πρώην 
Υπουργείου Περιβάλλοντος, Ενέργειας και Κλιματικής 
Αλλαγής με το σύνολο των Υπηρεσιών που υπάγονται 
σε αυτή, 

ζ) από την Γ ενική Γ ραμματεία Ενέργειας του Τ μήματος 
Σχεδιασμού και Εποπτείας ΑΠΕ της Διεύθυνσης ΑΠΕ και 
Ηλεκτρικής Ενέργειας, οι οποίες ασκούνται από κοινού 
με τον Υπουργό. 

2. Της εποπτείας όλων των εποπτευόμενων φορέων 
του πρώην Υπουργείου Περιβάλλοντος και Κλιματικής 
Αλλαγής, πλην του Πράσινου Ταμείου. 

Άρθρο 2 

Στις κατά το άρθρο 1 αρμοδιότητες περιλαμβάνονται: 
α) οι κοινοβουλευτικές αρμοδιότητες, 
β) η νομοθετική πρωτοβουλία, η οποία ασκείται από 
κοινού με τον Υπουργό, 

γ) η πρόταση για την έκδοση ατομικών και κανονιστι¬ 
κών διαταγμάτων, 

δ) η έκδοση πράξεων ατομικού και κανονιστικού χα¬ 
ρακτήρα, 

ε) η πρόταση για την έκδοση διαταγμάτων και η έκ¬ 
δοση πράξεων από κοινού με άλλους Υπουργούς, Ανα¬ 
πληρωτές Υπουργούς και Υφυπουργούς, 
στ) ο διορισμός των διοικήσεων όλων των εποπτευό¬ 
μενων από το Υπουργείο Περιβάλλοντος, Ενέργειας και 
Κλιματικής Αλλαγής οργανισμών, νομικών προσώπων 
δημοσίου και ιδιωτικού δικαίου και αποκεντρωμένων 
δημόσιων υπηρεσιών. Η αρμοδιότητα αυτή ασκείται από 
κοινού με τον Υπουργό. 

Άρθρο 3 

Από τις αρμοδιότητες που ανατίθενται με το άρθρο 1 
εξαιρούνται και παραμένουν στον Υπουργό: 

α) ο προσδιορισμός της πολιτικής του Υπουργείου στο 
πλαίσιο των αποφάσεων του Υπουργικού Συμβουλίου και 
των λοιπών συλλογικών κυβερνητικών οργάνων καθώς 
και ο συντονισμός της εφαρμογής της πολιτικής αυτής, 
β) η εκπροσώπηση του Υπουργείου στην Ευρωπαϊκή 
Ένωση και τους διεθνείς οργανισμούς, 
γ) ο διορισμός, η πρόσληψη, η απόσπαση, η μετάταξη 
και η τοποθέτηση του κάθε φύσης και σχέσης εργα¬ 
σίας προσωπικού των υπηρεσιών και νομικών προσώ¬ 
πων δημοσίου και ιδιωτικού δικαίου αρμοδιότητας του 


Υπουργείου Περιβάλλοντος, Ενέργειας και Κλιματικής 
Αλλαγής με την επιφύλαξη της παραγράφου στ) του 
προηγούμενου άρθρου της παρούσας. 

Αρθρο 4 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Μαρτίου 2015 

Ο ΠΡΩΘΥΠΟΥΡΓΟΣ 

ΑΛΕΞΙΟΣ Π. ΤΣΙΠΡΑΣ 

